   ڪراچي (ويب ڊيسڪ) اداڪارا ۽ ميزبان عفت عمر چيو آهي ته اهو رڳو پاڪستان ۾ ئي ٿي سگهي ٿو ته مبينا طور هراساني ۾ ملوث شخص کي ايوارڊ سان نوازيو وڃي. عفت عمر ٽوئيٽر تي ڪنهن جو نالو لکڻ کانسواءِ لکيو ته رڳو پاڪستان ۾ اهو ممڪن آهي ته حڪومت طرفان مبينا طور هراساني ۾ ملوث شخص کي ايوارڊ ڏنو وڃي. عفت عمر پنهنجي پوسٽ ۾ پاڪستان زنده آباد جو هيش ٽيگ پڻ استعمال ڪيو. اداڪارا ۽ ميزبان واضح نه ڪيو ته هوءَ ڪهڙي شخص بابت ڳالهائي رهي آهي پر سندس ٽوئيٽ سوشل ميڊيا تي وائرل ٿي ويو آهي.